Document ID: /roh_data/filtered/fineweb-2-filterrobots_roh.jsonl.gz/3758

Il president american Donald Trump fa serius cun ils dazis da multa envers l'Uniun europeica: Davent da venderdi, il 1. da zercladur, ston interpresas dals pajais commembers da l'uniun pajar dazis sin exports d'atschal e d'aluminium en ils Stadis Unids da l'America. Il dazi per atschal munta a 25% e per aluminium a 10%. La regulaziun excepziunala che vala anc fin oz, na vegnia betg prolungada, ha declerà il minister d’economia american Wilbur Ross.
L’UE vegnia a reagir cun dazis da vendetga sin ils dazis da multa dals Stadis Unids. Quai ha annunzià il president da la cumissiun da l'UE, Jean-Claude Juncker. Vitiers vegnia inoltrà in plant da l'organisaziun mundiala da commerzi, la WTO.
RR novitads 17:00